
LĒMUMS
Jūrmalā
	2026. gada 30. septembrī
	
	Nr.
	522


	Par Jūrmalas valstspilsētas pašvaldības Vēlēšanu komisijas locekli
	(protokols Nr. 12, 1. punkts)


Jūrmalas valstspilsētas administrācija (turpmāk – Administrācija) 2026. gada 24. septembrī ir saņēmusi Jūrmalas valstspilsētas pašvaldības (turpmāk – pašvaldība) Vēlēšanu komisijas locekles Broņislavas Sadovskas iesniegumu par atbrīvošanu no pašvaldības Vēlēšanu komisijas locekļa pienākumu pildīšanas (reģistrēts Administrācijas lietvedības sistēmā Nr. 1-1/76). Ņemot vērā, ka neviens no pašvaldības Vēlēšanu komisijai iepriekš pieteiktajiem kandidātiem neatbilst Pašvaldību vēlēšanu komisiju un vēlēšanu iecirkņu komisiju likuma 10. panta trešās daļas prasībām un pamatojoties uz minētā likuma 1. panta pirmo daļu un 9. pantu, Jūrmalas dome nolemj:

1. Atbrīvot Broņislavu Sadovsku no pašvaldības Vēlēšanu komisijas locekļa pienākumiem.

2. Izsludināt pašvaldības Vēlēšanu komisijas locekļa kandidātu pieteikšanas termiņu līdz 2026. gada 15. oktobrim.

3. Administrācijas Domes priekšsēdētāja birojam sagatavot un nosūtīt paziņojumu publikācijai oficiālajā izdevumā “Latvijas Vēstnesis”.
4. Administrācijas Juridiskajai nodaļai pēc 2. punktā noteiktā pieteikšanas termiņa beigām apkopot pieteikumus un sagatavot lēmuma projektu izskatīšanai domes sēdē. 
5. Administrācijas Komunikācijas pārvaldes Sabiedrisko attiecību nodaļai publicēt paziņojumu par pašvaldības Vēlēšanu komisijas locekļa kandidātu pieteikšanu pašvaldības tīmekļa vietnē www.jurmala.lv.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

